Publication: Magyar Közlöny
Issue: MK-2011-35 (Year: 2011, Number: 35)
Era: contemporary
Section: mert a Kgyr. 6. § (3) bekezdése – az 59/2009. (V. 22.) AB határozatban megsemmisített rendelkezéshez hasonló
Paragraph Index: 378

(1) bekezdése szerint a hõellátó rendszernek – a tüzelõ-, a hõátadó és melegvíztermelõ berendezésnek – összhangban kell lennie az építmény rendeltetésével és a határoló szerkezeteivel, az energiatakarékosságra vonatkozó jogszabályok és szabványok elõírásainak megfelelõen. Az OTÉK 79. § (1) bekezdése pedig úgy szól, hogy a gázenergia felhasználása az építmény biztonságát, állékonyságát és az egészséget nem veszélyeztetheti. Gázvezetéket, gázfogyasztó készüléket, gázfelhasználó technológiát, valamint ezek tartozékait (gázberendezés) építményben alkalmazni csak a vonatkozó jogszabályok, szabványok és ágazati elõírások szerint szabad. Az OTÉK 78–79. §-a mindazonáltal nem tartalmaz olyan szabályokat, amelyek egyes energiatermelõ, energiaellátó rendszerek kizárólagos alkalmazását tennék kötelezõvé, illetve amelyek a megvalósítandó energiatermelõ, energiaellátó rendszerek kapcsán a levegõterhelés növelésének általános tilalmát foglalnák magukban. (Az OTÉK 79. §-a bizonyos helyiségekben tiltja meg csupán a jellemzõen az égéstermék-elvezetés nélküli, illetve nyílt lángú gázkészülékek alkalmazását.) Az OTÉK 111. §-a értelmében a helyi jogalkotó (helyi építési szabályzat) a 78–79. §-ban foglaltaktól nem térhet el, szigorúbb szabályozást még új építmények esetén sem állapíthat meg. Az Étv., illetve az OTÉK rendelkezéseitõl eltérõ szabályokat tartalmaz a Kgyr. A Kgyr. 6. § (2) bekezdése a település egészére vonatkozóan általános jelleggel korlátozza a már mûködõ energiatermelõ, energiaellátó rendszerek megváltoztatását (különösen a berendezések cseréjét és az energiahordozó váltást). Elõírja ugyanis, hogy az ilyen változtatás egyáltalán nem járhat a levegõterhelés növelésével. Ezzel párhuzamosan a Kgyr. 6. § (3) bekezdése az új létesítmények kialakításakor vagy a meglévõ rendszerek átalakításakor kötelezettséget állapít meg elsõdlegesen a helyi emisszióval nem járó rendszerek (különösen távhõt, villamos energiát, napenergiát használó berendezések), illetve – ennek hiányában – másodlagosan a lehetõ legkisebb helyi emisszióval járó energiatermelõ, energiaellátó rendszerek alkalmazására. A Kgyr. 10. §-a pedig kifejezetten az építésügyi hatósági eljárás szintjén érvényesíti a Kgyr.

Source: https://magyarkozlony.hu/hivatalos-lapok/5a47c88b837d7eefe59fed26065a087482ff737f/dokumentumok/730929f2b7aebc65da2871e21b9fdb5ba16e1356/letoltes